
Narva Joala Kooli direktori ametisse kinnitamine
1. Asjaolud ja menetluse käik

Narva Linnavalitsuse 18.10.2006.a. korraldusega nr 1269-k oli kuulutatud välja konkurss Narva Joala Kooli direktori vaba ametikoha  täitmiseks ning kinnitatud konkursikomisjoni koosseis. Konkursikomisjonile läbivaatamiseks laekus 1 sooviavaldus praeguselt Narva Joala Kooli direktorilt pr Ljubov Fomina’lt. Konkursikomisjon 21.11.2006.a. toimunud istungil otsustas ükshäälselt esitada Narva Joala Kooli direktori ametisse kinnitamiseks     pr Ljubov Fomina kandidatuuri töölepingu tähtajaga kaks aastat, võttes arvesse kandidaadi senist edukat töökogemust antud töökohal. 
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Põhikooli- ja gümnaasiumi seaduse § 39 lõike 4 alusel konkursi võitnud isiku kinnitab ametisse valla- või linnavalitsus.
3. Otsus

Kinnitada pr LJUBOV FOMINA Narva Joala Kooli direktori ametisse ning sõlmida temaga tööleping tähtajaga kaks aastat. 
4. Korralduse vaidlustamine 

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
5. Rakendussätted

Käesolev korraldus jõustub seadusega sätestatud korras.

